Zapad gubi rat protiv droge
Bivši zamenik šefa britanske obaveštajne službe, Najdžel Inkster, smatra da je rešenje da se prodaja narkotika legalizuje i kontroliše.
Siudad Huarez nalazi se na američko-meksičkoj granici – frontu globalnog rata protiv droga. Meksičke vlasti su nedavno presrele pošiljku oružja i municije, namenjenu narko kartelima koji ovu tranzitnu rutu čine najsmrtonosnijom u svetu. Više od 50 hiljada ljudi je poginulo u nasilju vezanom za drogu u Meksika od kako je vlada poslala armiju da se bori protiv narko kartela decembra 2006. U novom izveštaju, Medjunarodni institut za Strateške studije iznosi argument da zapad gubi rat protiv droge. Autor izveštaja je  bivši zamenik šefa britanske obaveštajne službe koji sada radi za institut. „ NATO i avganistanske snage bore se protiv proizvodnje opijuma – od kojeg se pravi heroin – istovremeno sa borbom protiv pobunjenika. Komandanti navode da su ta dva aspekta često povezana. Ujedinjene nacije procenjuju da je 123 hiljada hektara koristi za proizvodnju opijuma u Avganistanu tokom 2010, što je više od 60 odsto globalnih zaliha. Proizvodnja u Burmi je porasla za 20 odsto od 2009. do 2010. „kaže Najdžel Inkster. Zapadna Afrika je sada jedan od ključnih tranzitnih regiona za droge na putu od uzgajivača do potrošača u Evropi. Najnoviji podaci Ujedinjenih nacija ukazuju da se upotreba kokaina u Evropi udvostručila u protekloj deceniji. Procenjuje se da je ukupan broj globalnih korisnika droge porastao na 210 miliona. Inkster kaže da upotreba droga ne može da se iskoreni - pa bi umesto toga trebalo da bude kontrolisana kao duvan. Inkster upozorava da je sve više zemalja uvučeno u globalnu industriju nelegalnih droga – uz razorne konsekvence na obe strane.